Dorikono

– Yaponiyada satışda olmuş enerji içkisi brendi. İkinci Dünya müharibəsindən əvvəl Yaponiyada populyar içki növü olmuşdur.

 Tarixi 
"Dorikono" və ya rəsmi tələffüz forması ilə "Durikono" 1927-ci ildə həkim Kotaro Takahaşi tərəfindən ixtira olunmuşdur. O, içkini yaradarkən alman həkim Arnold Duriqin tədqiqatlarından ilhamlanmışdır. Belə ki, Duriq qlükozanın ən təsirli enerji mənbəyi olduğunu iddia etmişdir. Takahaşi Duriq, öz adı Kotoro, köməkçisi Nakamura və adının baş hərfi "O" olan digər köməkçilərinin adlarından ilhamlanaraq ixtirasına "Durikono" adını vermişdir.

Takahaşi ixtira etdiyi enerji içkisini əvvəlcə qonaqlarına təqdim edirdi, lakin içkinin keyfiyyəti ağız-ağızdan yayılandan sonra məhsul kimi satışa çıxarılmışdır. İçki 1930-cu ildən etibarən bütün Yaponiyada satılmağa və reklam olunmağa başlamış, hətta "Drinkhall" adı ilə xaricə ixrac olunmuşdur.

İkinci Dünya müharibəsində Yaponiyanın şəkər idxalı azaldığı üçün "Dorikono" içkisinin istehsalı dayandırılmışdır. 1954-cü ildə yenidən satılmağa başlasa da, Takahaşinin 1970-ci ildəki ölümündən sonra içkinin istehsalı dayanmışdır. Takahaşinin resepti heç vaxt ictimaiyyət açıqlanmamış, bu səbəbdən sonra içkinin yenidən istehsal olunması baş tutmamışdır.

 Populyar mədəniyyətdə 
Takahaşinin Setaqaya şəhərində yerləşən malikanəsinin yaxınlığında yerləşən yamac rəsmi olaraq  adını daşıyır. Bu yamac həkim Takahaşinin xatirəsinə adlandırılmışdır. Yamac bundan əvvəl  adı ilə tanınırdı.

 İstinadlar 

 Ədəbiyyat 


Kateqoriya:Köhnə içki brendləri
Kateqoriya:Energetik içkilər
Kateqoriya:1930-cu ildə Yaponiyada yarananlar
Kateqoriya:Yaponiyanın içki brendləri